# El llanto (pel·lícula de 2024)

El llanto és una pel·lícula de terror del 2024, dirigida per Pedro Martín-Calero en la seu opera prima, qui la va coescriure amb Isabel Peña. És protagonitzada per Ester Expósito, Mathilde Ollivier i Malena Villa. Es va estrenar en el Festival Internacional de Cinema de Sant Sebastià el 25 de setembre de 2024, i es va estrenar comercialment en cinemes espanyols el 25 d'octubre de 2024, amb distribució de Universal Pictures España.

## Argument

Andrea és una jove aguaitada per alguna cosa que no pot veure a simple vista. Fa vint anys, a deu mil quilòmetres, la mateixa presència terroritzava a Marie. Camila va ser l'única persona que va poder entendre el que li ocorria, però ningú la va creure. En enfrontar-se a aquesta amenaça opressiva, les tres escolten el mateix so colpidor: un plor.

## Repartiment

* Ester Expósito com Andrea
* Mathilde Ollivier com Marie
* Malena Villa com Camila
* Jose Luis Ferrer com a home de negre
* Claudia Roset com Sara
* Lía Lois com Laura
* Sonia Almarcha com Mercedes
* Tomás del Estal com Gonzalo
* Àlex Monner com Pau
* Lautaro Bettoni com Adolfo
* Blanca Valletbó com Lisbeth
* Guillermina Sorribes com Lisbeth nena

## Producció

Pedro Martín-Calero, qui ja comptava amb experiència en la direcció de curtmetratges, anuncis i videoclips, va anunciar la seva primera pel·lícula al febrer de 2023 amb Isabel Peña com a guionista i amb Ester Expósito, Mathilde Ollivier i Malena Villa com a protagonistes. La cinta s'ha rodat a Madrid, a Buenos Aires i a La Plata, per la qual cosa es tracta d'una coproducció hispano-franco-argentina amb la participació de RTVE, Prime Vídeo i el Canal + francès, a més de la Comunitat Autònoma de Madrid, l'Ajuntament de Madrid, l'ICAA i l’INCAA.

## Llançament i màrqueting

Al juliol de 2024 es va anunciar com una de les pel·lícules competidores per la Conquilla d'Or al Festival Internacional de Cinema de Sant Sebastià, estrenant-se el 25 de setembre del mateix any. També va arribar a la llista del LVII Festival Internacional de Cinema Fantàstic de Catalunya, el 68è Festival de Cinema de Londres i la 69è Setmana Internacional de Cinema de Valladolid. Està previst que s'estreni en cinemes a Espanya el 25 d'octubre de 2024 per Universal Pictures International Spain.

## Recepció

Jonathan Romney de ScreenDaily va escriure que "un fort angle feminista dóna a la pel·lícula una moneda poderosa" "i els tres joves protagonistes són convincents de diferents maneres".
Raquel Hernández Luján de HobbyConsolas ha donat a la pel·lícula 60 punts ('acceptable'), lloant "les actuacions, l'ambient i la feina de direcció" però assenyalant com a principal defecte el guió "que no és clar sobre cap a on va... o almenys com guiar els espectadors fins a la conclusió final".
Andrea G. Bermejo de Cinemanía va valorar la pel·lícula amb 4 estrelles sobre 5, tenint en compte que l'espectador s'ho passarà molt bé amb aquest "horror elevat" que recorda a It Follows "amb una tesi subjacent sobre la violència contra les dones".
Fausto Fernández de Fotogramas va puntuar la pel·lícula amb 3 estrelles sobre 5, elogiant les actuacions de les tres actrius principals com el millor de la pel·lícula mentre esmenta com la pel·lícula té dificultats per començar i captar l'espectador com el pitjor.
Desirée de Fez d’El Periódico de Catalunya va valorar la pel·lícula amb 4 sobre 5 estrelles, considerant-la inusual tant per la seva ambició com a nivell estructural i visual.

## Reconeixements

| Any | Premi | Categoria | Nominat | Resultat |
| 2024 | 72è Festival Internacional de Cinema de Sant Sebastià | Conquilla d'Or | Conquilla d'Or | Nominat |
| 2024 | 72è Festival Internacional de Cinema de Sant Sebastià | Conquilla de Plata a la millor direcció | Pedro Martín-Calero | Guanyador |
| 2025 | XXXIX Premis Goya | Millor director novell | Pedro Martín-Calero | Pendent |

## Referències

* ↑ «‘El llanto’, la película española a concurso en el festival de San Sebastián que se sumerge en el terror del patriarcado» (en castellà), 26-09-2024. [Consulta: 21 octubre 2024].
* ↑ «"Una película hecha para quien no sabe que puede disfrutar del terror". El 25 de octubre llega a los cines 'El llanto', lo nuevo de Pedro Martín-Calero» (en castellà), 21-10-2024. [Consulta: 21 octubre 2024].
* 1 2 «Se rueda 'El llanto', primer largometraje de Pedro Martín-Calero, con guion de Isabel Peña». Audiovisual451, 17-02-2023.
* ↑ «Se rueda 'El llanto', el debut de Pedro Martín-Calero con Isabel Peña como guionista y Ester Expósito al frente del reparto» (en castellà), 17-02-2023. [Consulta: 21 octubre 2024].
* ↑ «El llanto» (en castellà), 17-02-2023. [Consulta: 21 octubre 2024].
* ↑ «El llanto: llevará el miedo al Festival de San Sebastián» (en castellà), 30-07-2024. [Consulta: 21 octubre 2024].
* ↑ «Nacho Vigalondo, Marc Recha i Galder Gaztelu-Urrutia, al Festival de Sitges». Ara, 05-09-2024.
* ↑ Tabbara, Mona. «BFI London Film Festival unveils full 2024 line-up». ScreenDaily, 04-09-2024.
* ↑ Rodríguez, M. «50 cosas que hay que saber para disfrutar de la Seminci». El Día de Valladolid, 18-10-2024.
* ↑ «Primer tráiler de 'El llanto', la película de terror con Ester Expósito coescrita por Isabel Peña, guionista de 'As bestas'». Cine con Ñ, 05-06-2024.
* ↑ Romney, Jonathan. «‘The Wailing’: San Sebastian Review». ScreenDaily, 25-09-2024.
* ↑ Hernández Luján, Raquel. «Crítica de El llanto, una cinta de terror muy bien planificada aunque de resolución incomprensible». HobbyConsolas, 22-10-2024.
* ↑ Bermejo, Andrea G. «Crítica de 'El llanto', con Ester Expósito: una ópera prima exquisita con tesis de fondo sobre la violencia a las mujeres». Cinemanía, 24-10-2024.
* ↑ Fernández, Fausto. «Crítica de 'El llanto', Ester Expósito se consagra como la reina del grito del cine español». Fotogramas, 25-10-2024.
* ↑ de Fez, Desirée. «Crítica de la película 'El llanto': la imagen maldita». El Periódico de Catalunya. Prensa Ibérica, 24-10-2024.
* ↑ Lodge, Guy. «San Sebastián Film Festival Award Winners (Updating Live)». Variety, 28-09-2024.
* ↑ Partearroyo, Daniel de. «Premios Goya 2025: 'El 47' domina con 14 nominaciones, seguida de 'La infiltrada'». Cinemanía, 18-12-2024.

## Enllaços externs

* Tràiler de la pel·lícula a YouTube